স্টাফ রিপোর্টার ॥ হবিগঞ্জে অত্যন্ত ঘটা করে ৮মার্চ আন্তর্জাতিক নারী দিবস-২০১৪ পালিত হয়েছে। হবিগঞ্জ জেলা প্রশাসন ও জেলা মহিলা বিষয়ক অধিদপ্তরের উদ্যোগে বিভিন্ন কর্মসূচির মধ্য দিয়ে যথাযথ মর্যাদায় দিবসটি পালিত হয়। কর্মসূচির মধ্যে ছিল র‌্যালি, আলোচনা সভা, সাংস্কৃতিক অনুষ্ঠান ও মেলা। সকাল ৯ টায় হবিগঞ্জ কালেক্টরেট প্রাঙ্গণের নিমতলা থেকে র‌্যালিটি বের হয়ে শহরের বিভিন্ন সড়ক প্রদক্ষিণ করে পুনরায় নিমতলায় শেষ হয়। র‌্যালিতে হবিগঞ্জ-৩ আসনের এমপি আলহাজ্ব এডভোকেট মো: আবু জাহির, জেলা প্রশাসক জয়নাল আবেদীন, অতিরিক্ত জেলা প্রশাসক (রাজস্ব) সুলতান আলম, অতিরিক্ত জেলা প্রশাসক (সার্বিক) সফিউল আলম, ম্যাজিস্ট্রেট, বিভিন্ন সরকারী দপ্তরের কর্মকর্তা-কর্মচারী, নারী নেত্রী, সুশীল সমাজের প্রতিনিধি সহ বিভিন্ন শিক্ষা প্রতিষ্ঠানের শিক্ষকবৃন্দ, শিক্ষার্থী ও বিভিন্ন শ্রেণি পেশার মহিলা-পুরুষ অংশ নেন। বাদক ...